text: پہلی اور سب سے اہم بات یہ ہے کہ ہمارا وژن نہایت وسیع ہے۔ ہندو مذہب کے ماننے والے افراد کے لئے پوری دنیا ایک کنبے کی مانند ہے۔ ہندو مذہب کے مطابق پوری دنیا بشمول جاندار اور غیرجاندار اشیاء، ایک ہی اجزاء سے بنی ہوئی ہیں۔ ان کے اندر ایک جیسی روحانی قوت ہے۔ بھگوان وشنو کے ہزاروں ناموں میں سے ایک نام ’’وشوم‘‘ (یعنی دنیا) ہے۔ ہندو مذہب کو تسلیم کرنے والے افراد کا اعتقاد ہے کہ پوری کائنات خدا کا مظہر ہے۔ اس دنیا کی ہر جاندار اور غیرجاندار شئے میں خدا کا ظہور ہے۔